**מערך מיומנויות של "קדימה לעתיד"**

**מטרת המערך:** התנסות בכלים טכנולוגיים שיאפשרו להגיע לשלב בחירת נושא וביצוע פרויקט.

החניכימות יתנסו בכלים טכנולוגיים:

* לכל כלי יש הסבר מפורט איך לעבוד איתו- נמצא באתר קדימה
* מומלץ לעבוד עם כל כלי לפחות במשך שני מפגשים

מה הלאה:

בסיום מערך זה, יתחיל מערך שבו ייבחרו את קבוצות העבודה שלהם, את הכלי בו הם רוצים להשתמש, את הנושא המסוים שירצו לעבוד עליו, יתכננו את התסריט של התוצר ויבצעו את הפרויקט שתכננו.

לבסוף, יהיה ערב השקת תוצרים בו יציגו בגאווה את התוצרים שלהם בפני הקהל (במגבלות הקורונה).

**תוצאה רצויה:** כל ילד וילדה מתנסים בכלי טכנולוגי ממוחשב שדרכו הם ביטאו את עצמם, את יכולותיהם וחוזקתם.

כל ילד וילדה מגלים שיש להם יכולת ומסוגלות לשלוט בתוכנות מחשב.

גדולתו של המערך: התנסות בבחירת נושא - לגיטמציה לעסוק במה שמעניין את הילד/ה באמת, לגיטימציה לחיפוש, לעורר סקרנות ועניין בנושא חדש/מוכר, לעורר את יצר החקירה והיצירה.

ביטוי עצמי- דימיון, יצירה, שימוש בכלי – במה שנתון- כדי ליצור משהו חדש, משלי. חיבור בין הקיים ומה שכבר נלמד, לבין יכולות וחוזקות שלי יוצר יצירה חדשה.

התנסות בתכנון- כדי ליצור דבר חדש צריך לתכנן מה רוצים לעשות. תכנון קדימה תוך ראיה ודמיון של מה ארצה להשיג היא חשיבה מסדר גבוה ומיומנות נרכשת שמקבלת פה הזדמנות לאימון. כל ילד וילדה יצטרכו לתכנן את התוצר הסופי לפני ותוך כדי ההתנסות בכלי.

התנסות בגישה לכלים טכנולוגיים- המסר העיקרי הוא שהילד/ה לא צריכים שילמדו אותם אלא מתוך ההתנסות הם ילמדו איך לתפעל. הלמידה של כלי היא מתוך חוויה והתנסות, ניסוי וטעיה הם רצויים ואף הכרחים על מנת ללמוד כלים טכנולוגיים. בשאיפה תעשה אינטגרציה והשקה בין "אני מסוגל ללמוד ולעבוד את הכלי הזה" לבין "לכן אני מסוגל ללמוד כל כלי טכנולוגי חדש שמגיע לידי". היכולת ללמוד כלי טכנולוגי טמונה בהתנסות, וגם באפשרות לחפש הדרכה שתמיד קיימת או בכלי עצמו או במקומות אחרים ברשת.